cyanic-selkie/wikianc huggingface dataset:
Robert Kubica
Robert Józef Kubica (sündinud 7. detsembril 1984 Krakówis) on Poola Vormel 1 võidusõitja.
Aden Abdullah Osman Daar
Daar suri 99-aastaselt Keenias Nairobi haiglas pärast kahenädalast koomat.
Igavesti Sinu
Rühmituse asutasid Peeter Laurits, Herkki-Erich Merila, Toomas Kalve, Toomas Kaasik, Jaak Kadarik ja Toomas Volkmann.
Harilik lõvilõug
Harilik lõvilõug (Antirrhinum majus) on taimeliik lõvilõua perekonnast ja teeleheliste sugukonnast.
Jawaharlal Nehru
Jawaharlal Nehru (hindi जवाहरलाल नेहरू Javāharlāl Nehrū; 14. mai 1889 – 27. mai 1964) oli India poliitik, esimene India peaminister aastatel 1947–1964.
Pinumälu
Pinumälu ehk pinu (ka magasin) on andmestruktuur, milles sinna viimasena kantud andmed võetakse esimesena välja. Sellist pöördusviisi nimetatakse LIFO-meetodiks (last in, first out – 'viimasena sisse, esimesena välja').
Tehnikas
Tegemist on protseduuriga, mis tegeleb andmestruktuuride loeteluga, kus järjest kantakse andmeid mälusse, mis uuesti pealt järjest vastavalt vajadusele välja võetakse. Andmete lugemiseks või kirjutamiseks läheb vaja vaid ühte binaarkujul olevat viita arvuti mälupiirkonnale, kust pinu algab.
Kui tekib vajadus võtta välja pealt viies element, tuleb esmalt ära tõsta tema peal olnud neli elementi, ning alles siis pääseb soovitud elemendile juurde.
Beslani pantvangikriis
Kes olid pantvangivõtjad?
Algusest peale kahtlustati tšetšeeni mässulisi või nende toetajaid, kuid ka püüdu tšetšeeni mässulisi diskrediteerida. Tšetšeeni mässuliste juht Aslan Mashadov eitas oma võitlejate osalemist pantvangide võtmises. Kurjategijad olevat helistanud ajalehele New York Times ja teatasid, et nad on Rijadus-Salihiini islamistlik šahiidide pataljon (allub Šamil Bassajevile).
''Artikkel kajastab 3. septembri, osaliselt 4. septembri seisu.''
Endel Kõks
Elukäik
Ta lõpetas 1932. aastal Tartu Õpetajate Seminari ja töötas seejärel kooliõpetajana. Kunstiõpinguid alustas ta 1934. aastal Kõrgemas Kunstikoolis Pallas, mille lõpetas 1940. aastal Ado Vabbe õpilasena.
1950. aastal siirdus Kõks Rootsi ja asus elama Örebrosse.
Mette-Marit
Mette-Marit (Mette-Marit Tjessem Høiby; sündinud 19. augustil 1973 Kristiansandis) on Norra kroonprintsi Haakoni abikaasa, Norra kroonprintsess.
Lapsepõlv ja noorus
Järgnevatel aastatel proovis ta edasi õppida mitmel alal. Samal ajal käis ta Oslos reividel, kus tarvitati narkootikume ja alkoholi.
Huvid ja kuninglikud kohustused
Oktoobris 2005 saatis ta kroonprints Haakonit, kuningas Haraldit ja kuninganna Sonjat kuninglikul ringsõidul Norra iseseisvuse 100. aastapäeva puhul.
Belaja
Belaja on mitme jõe nimi Venemaal:
Merisiilikud
Merisiilik Läänemeres
Alates 2018. aastast on merisiilikuid leitud Taani randadest. 2022. aastal avastati merisiilik ka Eestis Pirita rannas. Kuid teadlased ei pea tõenäoliseks, et see oli elus isend, kuna loom vajab suurema soolsusega vett. Seepärast peetakse võimalikuks, et loom sattus randa mõnelt laevalt.
Vasakpoolsete esseeride ülestõus
26. juulil 1918 andis Lenin korralduse terrori laiendamiseks.
6. augustil algas Brjanskis Anarhistide Põhja Regionaalne Kongress. 11. augustil lõppes Anarhistide Põhja Regionaalne Kongress, mille resolutsioonid ilmusid Moskvas väljaandena "Brjanski linnas 6.–11. augustini 1918 aset leidnud kongressi resolutsioonid" ("Rezoljucii s’’ezda imevšego mesto v gorode Brjanske s 6-go po 11-oe avgusta 1918 g.").
Kesakann
Kesakann (Sagina L.) on taimeperekond nelgiliste sugukonnas.
Aabel
Nimi
Nimekuju Aabel (Abel) on lahutatud kaheks osaks: "AB" 'allikas' ja "EL" 'Jumal'. See võimaldab seda nime tõlgendada 'Jumala allikana' (hingusena) või 'kaduvusena' (Jumalaga üksolemisena). See ei vasta heebreakeelsele nimekujule, sest הבל ei ole analüüsitav sõnadeks אב ja אל.
On oletatud, et nimi vastab akadi sõnale ablu või aplu 'poeg'. Tõenäolisemalt tähendab see 'karjust' (võrrelda "Jaabal", araabia keeles ibil 'kaamelid') ning eristatakse karjus Aabelit ja põlluharijat Kaini.
Vana Testament
pisi|Aabel ja Kain ohverdamas. [[Bütsantsi mosaiik Monreale katedraalis]]
Uus Testament
pisi|"Kain ja Aabel." [[Tiziani maal]] Uus Testament mainib Aabelit süütu ohvrina.
Islam
Koraani V suura jutustab Aabeli loo nii:
Mitmed islami liberaalsed liikumised peavad Aabelit peamiseks patsifismi ja vägivallatuse eestkõnelejaks Koraanis. Aabeli sõnadest võib järeldada, et ta saab patud andeks, sest ta võtab patsifismi põhimõttest lähtudes surma vastu.
Pärimused
Aabeli järeltulijatest juttu ei ole. Arvatakse, et tal neid ei olnud või vähemalt ei olnud neid Seti sünni ajal elus, sest Eeva ütleb: "Jumal andis mulle teise järeltulija Aabeli asemele, kuna Kain ta tappis." (1. Moosese raamat 4:25) Levinud on uskumus, et Aabel küll abiellus, kuid hoidis sugulist karskust. Teda jäljendas aabellaste ehk abeliitide usulahk, kes ainult adopteerisid lapsi.
Tõlgendused
Aabel tõi ohvri usu kaudu. See usk põhines usul Jumalasse mitte ainult kui Loojasse ja ettehoolde Jumalasse, vaid eriti Jumalasse kui Lunastajasse. Lunastaja ohvri etteennustuseks olid Aabeli ohver ja hilisemad vereohvrid. Selle usu tõttu, mis oli suunatuid tulevasele suurele lunastusohvrile, võttiski Jumal Aabeli ohvri vastu.
Aabel räägib surnuna usu kaudu Jumalale oma teenetega, inimestele oma eeskujuga.
Kirjandus
Tarass Ševtšenko jutustuses "Kunstnik" on juttu pildist, mis kujutab Aadamat ja Eevat Aabeli surnukeha kohal.
Kõrgislandi keel
Ultrapurism
Kõrgislandi keeles rõhutatakse peamiselt nähtust málgjörhreinsun (ultrapurism), mis on lingvistilise purismi kõige äärmuslikum vorm. See on jällegi looja isiklik termin, mis märgib seda, et kõike inimkeele abil väljendatut tuleb käsitleda kui puristliku sekkumise objekti, isegi pärisnimesid, geograafilisi nimetusi ja kemikaalide nimetusi. Vastavalt Braekmansile ulatuvad esimesed ultrapurismi märgid tagasi 19. sajandi Fjölnismennide keeleuuenduslike liialdusteni. Oma ajakirjas Skírnir tõlkisid nad isikunimed nagu Robert Peel ja John Russell vastavalt Hróbjartur Píll ja Jón Hrísill. Ka tõlgiti geograafilisi nimetusi: Góðviðra (Buenos Aires), Sigurborg (Kairo), Slettumannaland (Poola). Erinevalt olemasolevast islandi keelepoliitikast peetakse esmatähtsaks latinismide ja germanismide eemaldamist vanast keelest.
Omaani lipp
Lipul on kujutatud Omaani sultani embleemi: kahte ristatud mõõka khandžariga, mis on kokku seotud vööga.
George Eastman
Fotograafia arendamine
Ta töötas päeval pangas ja tegi õhtul köögis katsetusi. Ta ema ütles, et George oli mõnel ööl nii väsinud, et ei suutnud isegi lahti riietuda, vaid magas köögipliidi kõrval põrandal. Pärast kolm aastat kestnud eksperimente oli Eastmanil töötav valem.
1892. aastal asutas ta Eastman Kodak Company. Sellest sai üks esimesi ettevõtteid, mis hakkas masstoodanguna tootma standardiseeritud fotograafiaseadmeid. Kõnealune äriühing valmistas 1889. aastal ka Eastmani kavandatud läbipaistvat painduvat kilet, mis mõjutas oluliselt filmitööstuse arengut. Eastman oli ettevõttes kuni surmani.
LT vz.34
LT vz.34 (LT-34) (LT – lehky tank – kergetank, vz – mudel) oli Tšehhoslovakkias toodetud ja kasutusel olnud kergetank, mis oli esimene Tšehhoslovakkias armee tarbeks väljatöötatud tank. See võeti relvastusse 13. juulil 1935 ning aastatel 1934 – 1935 toodeti firmas ČKD kokku 50 masinat.
Fukuoka prefektuur
Haldusjaotus
Fukuoka prefektuuris on 60 omavalitsusüksust, neist 29 linna (市, shi).
DVD
DVD kirjutamise kiirus
300px|pisi|CD-R ajur (üleval) ja DVD+R(W) ajur (all)
DVD-R/RW, DVD+R/RW ja DVD-RAM formaadid
1997. aastal oli DVD Forumisse kuuluvate ettevõtete grupiga välja töötatud DVD-R(W)-standard, mis oli kirjutatavate (hiljem ka ülekirjutatavate (~1000 korda)) ketaste ametlik spetsifikatsioon. Kuna selle tehnoloogia litsentsi hind oli liiga kõrge, ühinesid kirjutavate ajurite ja andmekandjate tootjad DVD+RW Alliance’iga. 2002. aastal töötasid nad välja DVD+R(W)-standardi, mille litsents oli veidi odavam.
Herman Simm
Poliitiline tegevus
Herman Simm kandideeris 1999. aasta kohalike omavalitsuste valimistel valimisliidu "Saue" nimekirjas Saue linna volikokku ; ta sai 15 häält ning ta ei osutunud valituks.
Jaagup Kreem
Ta on mitme lavastuse ("Risk" (2001, koos Elmar Liitmaaga), "Romeo ja Julia" (2006, koos Elmar Liitmaaga), "Klaabu" (2010, koos Tiit Kikasega), "Libahunt", 2011, koos Tiit Kikasega) muusika autor, samuti on ta kaasa teinud mitmes muusikalis ("Jesus Christ Superstar", "Billy Elliot", "Risk", "Grease", "Romeo ja Julia", "Miss Saigon") ja töötanud televisioonis saatejuhina.
Jaagupi elu moto: Parimad asjad maailmas ei ole ASJAD.
Isiklikku
Vasakul põsel oleva armi sai Kreem väidetavalt juba lapsepõlves, kui kukkus jalgrattaga.
Osakestefüüsika standardmudel
Ajalugu
Usutakse, et Higgsi mehhanism annab massi kõikidele standardmudeli elementaarosakestele. See sisaldab W- ja Z-bosonite ja fermionide (st kvarkide ja leptonite) masse.
Elementaarosakesed
Standardmudelis on 61 elementaarosakest. Need jagunevad fermionideks, kalibratsioonibosoniteks ja Higgsi bosoniks. Fermionid (spinniga 1⁄2) moodustavad mateeria, kalibratsioonibosonid (spinniga 1) vahendavad fundamentaalseid vastastikmõjusid ning Higgsi boson (spinniga 0) annab Higgsi mehhanismi kaudu teistele osakestele (peale footoni ja gluuoni) massi.
Fermionid
Esimese põlvkonna osakesed on stabiilsed (st ei lagune spontaanselt) ning sellest tulenevalt koosneb kogu tavaline (barüoniline) mateeria nendest osakestest (u- ja d-kvark ning elektron). Konkreetsemalt, kõik aatomid koosnevad aatomituumast, mis koosneb u- ja d-kvarkidest, ning seda ümbritsevatest elektronidest. Kõrgemate põlvkondade osakesed on aga ebastabiilsed ja väga lühikese elueaga ning neid saab vaadelda ainult väga kõrge energiaga olukordades (nt osakeste kiirendid või kosmilised kiired).
Kalibratsioonibosonid
400px|pisi|Kokkuvõte standardmudeli osakeste vahelistest interaktsioonidest Standardmudelis on kalibratsioonibosonid (footonid, gluuonid ning W+, W- ja Z-bosonid) osakesed, mis kannavad üle tugevat, nõrka ja elektromagnetilist vastasmõju. Neid kutsutakse ka vaheosakesteks ja jõu kandjateks.
Tsu
1945. aastal hävis USA lennukite pommirünnakutes umbes pool linna hoonetest.
Tuija Brax
Ta on Rohelise Liidu esindajana Eduskunna liige alates 1995. aastast.
Loomik
Loomik ehk zooid on üksikisend kinnitunud või aeglaselt kulgevate loomade koloonias (kännises) või seltsingus. Loomikuid esineb sammalloomadel, ainuõõssetel jt loomarühmadel.
Aleksander II (paavst)
Suhted araablastega
Aleksander II toetas viikingite ja Prantsuse rüütlite võitlust araablastega. Ta toetas 1064 Roucy krahvi Ebles II (Ebolus II) sõjakäiku.
Reformid
Ta keelas abielus preestritel missade pidamise ja nõudis ilmikute investituuri puhul piiskopkondlikku kinnitust.
Liturgilised otsused
Aleksander II keelas 1071 mosaraabia riituse kasutamise, ehkki Álava piiskop Férotin (Fortunius) toetas riituse kasutamist.
Jaan Kross
Isiklikku
Jaan Krossi esimene abikaasa oli Helga Pedusaar, nad olid abielus 1940–1949.
1958. aastast oli Jaan Kross abielus luuletaja ja lastekirjaniku Ellen Niiduga. Maarja Undusk (sündinud 1959), Eerik-Niiles Kross (sündinud 1967) ja Märten Kross (sündinud 1970) on nende lapsed.
Rünno Saaremäe
Rünno Saaremäe on kirjutanud näidendid "Jaanituli", "Kui Kungla rahvas ...", "Täismäng" ja kahasse venna Üllar Saaremäega näidendi "Käpipuu vennaskond".
Tarbekunst
Tarbekunst on üks vanemaid kunstiliike, mis hõlmab tarbe- ja dekoratiivesemete kunstilist kujundamist. Tarbekunst erineb disainist selle poolest, et tarbekunstis on tähtis tööprotsessi käigus valmiva objekti esteetiline välimus, mis tihti lähtub kunstniku enda huvidest ja väljavaadetest. Erinevalt kujutavast kunstist on tarbekunsti esemetel lisaks esteetilisele välimusele ka praktiline funktsioon. Tarbekunsti erialad jagunevad vastavalt materjalidele (tekstiili-, metalli-, naha-, klaasikunst, keraamika ja puitehistöö). Erialad jagunevad omakorda alaliikideks, näiteks metallehistöö hõlmab kullassepa- ja pronksikunsti, sepist jm. pisi|225x225px|Raili Keiv. Keraamika. Foto: Matthew Coleman
Eesti esimesed kutselised tarbekunstnikud
Soome oli sajandi alguseks valmis koolitama üld- ja tarbekunstihuvilisi. Alma Juhanson (alates 1935 Koskel), Juuli Suits ja Vanda Johanson (alates 1939 Juhansoo) olid kolm Tartu neidu, kes alustasid XX sajandi alguses õpinguid põhjanaabrite juures. Nad olid ka tihedalt seotud esimeste süsteemsete naiskäsitööle spetsialiseerunud koolide loomise, arendamise ja nendes õpetamisega.
Juhanson innustas eestlannasid otsima õppimisvõimalusi, mida koolide loomisel rakendada, jagas näpunäiteid ning levitas sõna Soome käsitöö- ja majapidamiskoolide ja pedagoogiliste kursuste kohta. Kõige viljakam oli ta oma õpingute lõpupoole – portselanimaalid, keraamilised vaasid, tikandid jne. Tema teoseid peeti väljapaistvateks ja kaasaegseteks. 1942. aastal aga ta hukati süüdistatuna spionaažis ning lõviosa tema kavanditest kadus või hävines.
Sinitihane
Kanaari saarte sinitihaseid vaadeldakse ka eraldi liigina Cyanistes teneriffae.
Levila
Sinitihane on Kesk-Euroopas väga sage. Peale Euroopa esineb ta Kanaari saartel, Loode-Aafrikas, Türgis, Kaukaasias, Iraanis ja Turkmeenias. Kanaari saarte sinitihaseid vaadeldakse sageli eraldi liigina Cyanistes teneriffae. Eestis on sinitihane vähearvuline, kuid üldlevinud lind. Tema arvukus võib meil külmade talvede tagajärjel märgatavalt väheneda. Sinitihase pesitsusaegset arvukust hinnatakse 100 000 – 150 000 paarile, talvist arvukust 200 000 – 400 000 isendile.
Välimus
Sinitihasele on iseloomulikud sinine mütsike ning sinakad tiiva- ja sabasuled. Pea ülapool on taevassinine, välja arvatud valge laup ja valge vööt kuklal. Noka lahunurgast kulgeb läbi silma kitsas tumesinine riba, mis ühineb kuklal üle teise silma mineva samasuguse ribaga. See riba laskub seejärel kõrva kattesulgede tagant lõuaaluse musta laiguni, kaardudes ümber valgete põskede.
Eluviis
Ta on osalt paiga-, osalt hulgulind.
Pesitsemine
Pesa ehitavad mõlemad vanemad enamasti samblast, kuivast rohust, niinest, karvadest ja ämblikuniidist. Pesa vooderdatakse hobusejõhvide, sulgede ja udusulgedega. Pesaava läbimõõt ei ületa 30–35 mm.
Piprasamblik
Eesti liigid
Eestis kasvab 16 liiki piprasamblikke:
Allar Jõks
2016. aasta presidendivalimised
Pärast seda, kui 14 tuntud ühiskonnategelast olid teinud avaliku pöördumise tema toetuseks, teatas Allar Jõks 23. mail 2016 soovist kandideerida Eesti Vabariigi presidendiks. 24. septembril sai Allar Jõks Valimiskogu esimeses voorus Riigikogus kõige rohkem hääli (83) ja pääses edasi teise vooru. Teises voorus sai ta 134 häält, jäädes küll Siim Kallasele alla, kuid kumbki ei osutunud valituks. Jõks loobus edasisest kandideerimisest.
Isiklikku
Allar Jõks on neljakordne vanaisa. Allar Jõksi abikaasa on Eesti Loodusmuuseumi direktor Heidi Jõks. Neil on ühine poeg Herman (sündinud 2019. aastal). Varasemast abielust on Allar Jõksil poeg Jonatan (sündinud 1990. aastal).
Turumajandus
Kapitalism
On olemas erinevaid kapitalismi vorme, millel on erinevad suhted turuga. Laissez-faire’i ja vaba turu käsitluse puhul sekkub riik hinnakujundusse ning teenuste ja toodete pakkumisse vähe või üldse mitte. Heaolukapitalismis, sekkuvas või segamajandusel põhineval kapitalismis mängivad turud domineerivat rolli, kuid on mõnel määral valitsuse poolt reguleeritud, eesmärgiga korrigeerida turutõrkeid või soodustada sotsiaalset heaolu. Riigikapitalismis toetutakse turgudele kõige vähem – riik sõltub suuresti kaudsest majandusplaneerimisest ja/või riigiomandis olevate ettevõtete akumuleerunud kapitalist.
Voldemar Tuberik
Voldemar Tuberik hukkus Teise maailmasõja ajal.
Politseiamet
Struktuuriüksused
Politseipeadirektor võis ameti tegevusalas moodustada nõuandva õigusega alalisi ja ajutisi komisjone, nõukogusid, töörühmi ja juhtgruppe.
Politseiametis töötas 160 teenistujat.
Albrecht VI
Albrecht VI nimelised monarhid:
Porosamblik
Eesti liigid
Eestis kasvab veidi üle 59 liigi porosamblikke:
Eesti kloostrid
Tsistertslased
Esimestena jõudsid Eesti alale tsistertslased, arvatavasti juba enne 13. sajandi algust. Tsistertslased rajasid Eestisse kaks kloostrit, 1228. aastal Valkena ehk Kärkna, 13. sajandi viimasel veerandil Lihula kloostri ja 1317. aastal Padise kloostri. Valkena (Kärkna) jääb praegusele Tartumaale, Padise Harjumaale. Valkena kloostri hävitasid venelased Liivi sõja alguses 1558. Ka Padise klooster hävis 1559. aastal sõjas.
1561 läks Eestimaa põhjaosa katoliikliku Saksa ordu valdusest luterliku Rootsi võimu alla, Lõuna-Eesti jäi esialgu katoliikliku Poola valdusse.
Albrecht VII
Albrecht VII nime all olid tuntud:
Moskiitolased
Moskiitolased (Phlebotomidae) on sugukond sääselisi, kes elavad peamiselt troopikas ja subtroopikas ja kes imevad verd.
Aleksander Kukk
Noorus ja haridustee
1914. aastal asus õppima Nikolai Kindralstaabi Akadeemiasse, kuid pärast I maailmasõja algust saadeti tagasi väeossa ning I maailmasõjas teenis Aleksander Kukk 1. Ida-Siberi kütipolgus ja hiljem, pärast edutamist, 31. detsembrist 1915 polgu adjutandi kohusetäitja ja 11. jaanuarist 1916 sidekomando ülemana.
Punaarmees
1927. aastast teenis ta Leningradi sõjaväeringkonna staabis ja 1928. aasta veebruarist kuni 1929. aasta märtsini Karjala kindlustatud rajooni ülemana.
Paavst
Eestit on külastanud paavstid Johannes Paulus II aastal 1993 ja Franciscus aastal 2018.
Nimetus
Kreekakeelset sõna "pappas" ('isa') kasutati Lähis-Idas algselt abtide, piiskoppide ja patriarhide kohta. Rooma piiskoppi nimetatakse alates 5. sajandist paavstiks. Esimese Rooma piiskopina kasutas paavsti tiitlit Leo I Suur.
Statistika
Kõige kauem valitud paavst
Leo XII võimaliku lapse kohta pole usaldusväärseid allikaid.
Kriik
Kriike on mitmel Austraalia jõel, nt Darlingu, Marrambidzhy, Lakdani, Hordide, Suoni, Finki ja Gascoigne'i jõe juures.
Idadiospüür
Puu on madala ja jässaka võraga. Ovaalsete läikivate lehtede pikkus on umbes 20 ja laius umbes 9 sentimeetrit.
Esiliiga 2010
Esiliiga 2010 võitis Tallinna FC Levadia II. Järgmiseks hooajaks pääses Meistriliigasse Lasnamäe FC Ajax, mis oli Tallinna FC Levadia ja Tallinna FC Flora duublite järel parim iseseisev klubi. Neljanda kohaga lõpetanud Kiviõli Tamme Auto pääses üleminekumängudele, kuid kaotas kahe mängu kokkuvõttes 2–4 FC Kuressaarele. Kaheksandana lõpetanud Valga FC Warrior kaotas kokkuvõttes 1–3 II liiga võistkonnale Tallinna FC Atletik, kuid säilitas oma koha tänu Tartu FC HaServi loobumisele.
Mängutulemused
Iga meeskond mängis kõikide vastastega 4 korda, kaks korda kodus ja kaks korda võõrsil, kokku 36 mängu.
Prääma mõis
Mõisakompleks
1982. aastal hoone põles, pärast seda taastati vaid väliskuju.
Johannes Kant
Johannes Kant (20. november 1904 Narva – 28. august 1984 Stockholm) oli Eesti ohvitser, laskesportlane, eestluse edendaja Rootsis.
Väinö Linna
Elu ja looming
Väinö Linna sündis lihuniku kümnelapselises perekonnas seitsmenda lapsena. Isa suri 1928. aastal ning äsja kooli alustanud Väinö pidi peagi hakkama õpingute kõrval sulase ja metsatöölisena töötama. 1938. aastal siirdus Linna Tamperesse Finlaysoni tehasetööliseks. Tema lemmikkohaks sai raamatukogu. Sõja ajal oli ta rindel ning tegi samas ka esimesed katsetused kirjanikuna.
Tema "Tundmatu sõdur" oli 2006. aasta seisuga ilmunud 28 keeles.
Kauksi Ülle
Näidendid
Kauksi Ülle esimene näidend oli "Pühak" (kirjutatud koos Sven Kivisildnikuga), mis lähtub Viitina mõisaproua Barbara Juliane von Krüdeneri (1764–1824) eluloost. "Ah tsusku külh" kujutab Jaan Vahtra, Juhan Jaigi ja Johannes Vares-Barbaruse ühist kalalkäiku Võrumaal. Näidendi sisu on fantastiline, kuid kasutatud on memuaare ja ilukirjanduslikke allikaid. "Vihmatark" toetub Juhan Jaigi samanimelisele novellile, "Peko" (kirjutatud koos Olavi Ruitlasega) aga käsitleb vabalt seto lauliku Anne Vabarna samanimelist eepost. "Kalmonäio" on seto lugulaulu põhjal loodud ooperilibreto, kus pärimuslikku ainet on toodud tänapäevale lähemale. Tema seni kõige mahukam draamatekst on seto lauliku Hilana Taarka elukäiku valgustav "Taarka" (2004), millesse on samuti põimitud palju laule. 2006. aastal ilmus tal näidendikogumik "Kuus tükkü".
Pigou maks
Pigou maks on näiteks kütuseaktsiis. Keskmiselt on umbes pool bensiini hinnast aktsiis ja see maks toimib Pigou maksuna, kuna maksu eesmärk korrigeerida kolme bensiini tarbimisega seotud negatiivset eksternaalsust:
Eerik-Juhan Truuväli
Elukäik
1960–1962 ideoloogiatöötaja, töötades ELKNÜ TRÜ komitee palgalise sekretärina, 1962–1963 Eestimaa Kommunistliku Partei Tartu Rajoonikomitee osakonnajuhataja asetäitjana. 1963–1966 teadustööl, olles TRÜ aspirant. 1966–1967 TRÜ riigi ja õiguse teooria ja ajaloo kateedris assistent; 1967–1970 samas kateedris vanemõpetaja; 1970–1977 samas kateedris dotsent. 1977–1979 teadur TRÜ kõrgkooli kompleksse uurimise laboris (vanemteadur). 1979–1990 ENSV Teaduste Akadeemia Ajalooinstituudis: vanemteadur 1979–1985, teadusdirektori kohusetäitja 1985–1986, teadussekretär 1986–1988 ja teadusdirektor 1988–1990. 1967. aastal kaitses TRÜs kandidaadiväitekirja "Kodanliku riigiaparaadi purustamine ja sotsialistliku riigiaparaadi loomine Eestis 1940/1941.a." (juhendaja Paul Vihalem).
Teadustööd
Riigi ja õiguse teooria (kaasautorid A. Kiris, P. Vihalem). I–II. Trt 1971, III (kaasautor P. Vihalem). Tln, 1975; Oktoobrirevolutsioonist arenenud sotsialismi põhiseaduseni Eestis (koost, kaasautor). Tln, 1981; Valimisõigus ja valimised Eestis 1917–1980. I–II. Tln, 1986; 1940. aasta Eestis. Dokumentide ja materjalide kogumik (koost, kaasautor, toim-koll-i liige). Tln, 1990 (vene k-s 1989); Eesti Vabariigi Põhiseadus. Kommenteeritud väljaanne (kaasautor, toim-koll-i liige). Tln, 2002, 22008; Põhiseaduse teel (koost, kaasautor). Tln, 2008.
Biobibliograafia: TÜ BL I, 447; II, 193–194; EE 9, 536; 14, 551–552; Kes on kes Eesti poliitikas 1988– 1992. Tln, 1992, 68; Tartu Riikliku Ülikooli õppe-teaduskoosseisu biobibliograafianimestik 1944–1980. Tallinn: Valgus, 1987, lk. 447; Tartu Ülikooli õigusteaduskonna lõpetanute ja õigusteadust õpetanute nimekiri 1919–1989. Tartu: Eesti Akadeemiline Õigusteaduse Selts, 1989, lk. 39; Tartu Riikliku Ülikooli õigusteaduskonna lõpetanud 1945–1986. Tartu: Tartu Riiklik Ülikool, 1987, lk. 9; Terje Mikk. Tartu Riikliku Ülikooli õigusteaduskonnas kaitstud diplomitööd 1945–1990. Diplomitöö. Tartu: Tartu Ülikooli õigusteaduskond, 1992, lk. 79.
Kohila Gümnaasium
pisi|Kohila Gümnaasiumi peahoone
Ajalugu
Taolised koolid tegutsesid enamasti kümme-kakskümmend aastat. 1870. aastal loodi kohaliku vallavalitsuse algatusel Kohila vallakool. Koolitööd alustati Urge mäel talumajas. Järgmisel aastal valmis koolimaja. Koolis käis 15–30 õpilast vanuses 8–18 aastat.
Kui 1940/41. õppeaastal õppis koolis 196 õpilast, siis 1955/56 juba 410 õpilast ning 1961/62 633 õpilast ja töötas 40 õpetajat. 1980. aastal oli kool maakonna suurim – rohkem kui 1000 õpilase ja üle 80 õpetajaga. Aastatel 1960–2002 on kooli eestikeelse osa lõpetanud 1470 vilistlast.
Öine vahtkond (maal)
"Öine vahtkond" (hollandi "De Nachtwacht") on Rembrandti õlimaal. Seda peetakse tema kuulsaimaks teoseks.
CD-RW
CD-RW sarnaneb ehituselt CD-R-iga, kuid andmekihi pind koosneb erilistest keemilistest komponentidest, mis sõltuvalt temperatuurist muudavad oma olekut või säilitavad selle. Kristalliseerudes peegeldab pind rohkem kui mittekristalliseerunud pind.
CD kirjutamine toimub vastavalt laserilt eraldatud kuumusele, mis oleks järjekorras
Juhani Salokannel
Salokannel on soome keelde tõlkinud Ülo Tuuliku, Jaan Kaplinski, Toomas Vindi, Jaan Krossi, Lennart Meri, Emil Tode, Viivi Luige, Jaak Jõerüüda, Hasso Krulli, Uku Masingu, Tõnu Õnnepalu ja teiste eesti kirjanike loomingut, muu hulgas A. H. Tammsaare "Tõe ja õiguse".
Monika Järvekülg
Monika Järvekülg (neiupõlvenimega Monika Henrichson; sündinud 7. augustil 1948 Viljandis) on eesti karikaturist ja raamatuillustraator.
Alustas karikaturistina ajalehes Sakala. Tema karikatuure on avaldatud veel väljaannetes Rahva Hääl, Õhtuleht, Sõnumileht ja ajakirjas Pikker.
III liiga 2020
III liiga 2020 oli Eesti jalgpalli tugevuselt viienda liiga, III liiga 2020. aasta hooaeg, mis jagunes nelja tsooni – ida, põhi, lõuna ja lääs.
Kergejõustik 1992. aasta suveolümpiamängudel
Ameeriklane Kevin Young võitis 400 meetri tõkkejooksu, edestades maailmarekordit 46,78-ga ja võttes selle kaasmaalaselt Edwin Moseselt. Maailmarekordid purustati ka meeste 4 × 100 ja 4 × 400 meetri teatejooksus, mõlemad USA poolt.
110 m tõkkejooks
Finaal: 3. august Osavõtjaid:39 Riike: 27 Maailmarekord: 12,92 Roger Kingdom, USA (16. august 1989, Zürich) Olümpiarekord: 12,98 Roger Kingdom, USA (28. september 1988, Seoul) Olümpiavõitja 1988: 12,98 Roger Kingdom, USA Tulemused <br style="clear:both;" />
Kõrgushüpe
Finaal: 8. august Osavõtjaid:41 Riike: 26 Maailmarekord: 2.09 Stefka Kostadinova, Bulgaaria (30. august 1987, Rooma) Olümpiarekord: 2.03 Louise Ritter, USA (30. september 1988, Seoul) Olümpiavõitja 1988: 2.03 Louise Ritter, USA Tulemused <br style="clear:both;" />
Clarence Darrow
Ta õppis Michigani juurakõrgkoolis ja 1878 sai ta Ohios advokaadiks. Peatselt kolis ta Chicagosse ja asus tööle raudtee-ettevõtte juristina. 1894 otsustas ta poolt vahetada ja kaitses USA raudteelaste ametiühingujuhti Eugene V. Debsi, kes oli organiseerinud Pullmani streigi. Ametiühingutegelasi kaitses ta suurkompaniide vastu veel mitu korda.
Esimene Moosese raamat
Esimesel Moosese raamatul põhinevad dateeringud ja ajalugu
Et Piibli jutustusel puudub kinnitus ajalooliste tõendite näol, siis eitavad paljud uurijad Piibli jutustuste ajaloolist täpsust ja tõepärasust. Lähemalt vaata artiklist Piibel ja ajalugu.
Autorsus
Esimese Moosese raamatu tekst ise ei viita oma autorile. Judaistlik pärimus on ammu eeldanud, et kogu raamatu on Jumal Moosesele Siinai mäel dikteerinud. Mitmetel põhjustel on paljud Piibli uurijad, sealhulgas mitteortodokssed judaistid, katoliiklased ja liberaalsed protestandid selle uskumuse hüljanud. Selle asemel leiavad nad, et Esimese Moosese raamatu tekst koostati umbes 440 eKr varasemate allikate põhjal.
Peamised teemad
Piibli arusaamast kosmosest, mis paljuski põhineb 1. Moosese raamatul, on juttu artiklis Piibli kosmoloogia.
Paide kihelkond
Piirkonna ajalugu
Kihelkonnas paiknes ka maakonnakeskus Paide.
Hermen thor Mölen
1532. aastal oli Mölen Tallinnas, teda on mainitud kaupmehena. 1533. aastal astus ta sealsamas Mustpeade Gildi liikmeks ning mõni aasta hiljem abiellus Tallinna kodaniku tütrega, saades tõenäoliselt samuti kodanikuks. 1530. aastate teisel poolel asus Mölen ümber Narvasse, kus ta hiljemalt 1539. aastal sai 8-liikmelisse raadi ning hiljemalt 1551. aastal ka bürgermeistriks. Möleni karjääri taga oli ennekõike tema kaubanduslik edukus, ta oli üks 16. sajandi väljapaistvamaid Liivimaa kaugkaupmehi. Tema kaubanduspartnereid võis leida nii Põhja-Saksamaa kui ka Madalmaade linnadest ning teatud kontaktid olid tal isegi Lõuna-Saksamaaga. Üheks Möleni äriparnteriks oli teine Narva raehärra Joachim von Krumhusen, kelle poeg tema juures töötas.
Marjalutikas
Marjalutikas (Dolycoris baccarum) on kilplutiklaste sugukonda kuuluv vaegmoondega putukaliik. Ta on laialt levinud põhjapoolkera metsavööndis. Eestis tavaline.
Pärispatt
Pärispatt ehk algpatt (ladina keeles peccatum originale) on kristlikus teoloogias kontseptsioon, mille kohaselt on kõik inimesed patused.
Eedeni aed
300px|pisi|Eedeni aed [[Lucas Cranach vanema maalil 1536]] Eedeni aed (Gan Eden = kr Paradeisos) on judaismis, kristluses ja islamis müütiline paik, kus esimesed inimesed elasid pärast loomist. Mõned allikad, kuid mitte kõik, samastavad Eedeni aia paradiisiga. Eedeni aed on kreeka keeles paradiis, st nad on keeleõpetuslikult samatähenduslikud. Aga mütoloogias paradiis ja Eedeni aed ei kattu.
Eedeni aia oletatav asukoht
Ainsad viited Eedeni aia asukohale Piiblis pärinevad 1. Moosese raamatust:
Frat on Eufrat. Hidekel voolab hommiku ehk ida pool Assurimaad ehk Assüüriat ja on järelikult Tigris. Giihon voolab ümber kogu Kuusimaa. Et Kuusimaa on Etioopia, siis Giihon (ehk Kiihon) võiks olla Niilus, mida Piiblis ka Egiptuse ojaks nimetatakse (1. Mo 15:18). Piisonit peetakse üldiselt Araksi jõeks, mis on Kura suurim parempoolne lisajõgi ja mida vanaajal nimetati Fas. Kura suubub Aserbaidžaanis Kaspia merre. Nendest neljast jõest kolm algavad suhteliselt lähestikku Ida-Türgis ja vanaajal arvati, et sealtsamast algab ka Niilus, mis teeb idas tohutu kaare ja jõuab Aafrikasse.
Dilmuni teooria
Kuigi enamus tänapäeva teadlasi tõlgendab Eedeni-lugu pelgalt legendina, leidub ka ajaloolasi, kes usuvad, et Eedeni aia müüdile võis aluse panna Pärsia lahe ääres asunud Dilmuni saare (tänapäeva Bahrein) tuntus iidse täiuslikkuse oaasina.
Pianist
pisi|[[Ferenc Liszt]] Pianist ehk klaverimängija on instrumentalist, kelle mängitav pill on klaver.
Esiliiga 2009
Liiga tabel
x Kiviõli Tamme Autol on turniiritabelist maha võetud 3 punkti, Rakvere FC Floral 6 punkti.
Saint-Martini saar
Saint-Martin on troopiline saar, mis asub Kariibi mere idaosas, umbes 300 kilomeetrit Puerto Ricost idas. 87 km² suurune saar on jagatud Prantsusmaa ja Madalmaade Kuningriigi vahel umbes pooleks ja on üks väiksema asustusega saari, mis on mitme riigi vahel jagatud. Saare lõunaosas on Madalmaade Kuningriigi maa Sint Maarten ja põhjaosas Prantsusmaale kuuluv Saint-Martini territoriaalühendus.
Pühitsus
Pühitsus on erialane mõiste kirikus. Kõikides suuremates kristlikes kirikutes on 3 pühitsuse astet: diakon, preester, piiskop.
Soome Suurvürstiriik
Piiride kujunemine
Pärast Napoleon Bonaparte'i ja Aleksander I vahel sõlmitud mõjusfääride lepingut vallutas Venemaa Vene-Rootsi sõja käigus aastail 1808–1809 kogu Soome territooriumi, millest Rootsi loobus Hamina rahu tulemusena.
1917. aasta Soomes
Pärast Veebruarirevolutsiooni märtsis 1917, kui Venemaal kukutati tsaar ja võimule tuli Venemaa Ajutine Valitsus, sai Soome oma endise autonoomia täielikult tagasi. Kuid varsti tekkisid Soome Eduskunna ja Vene Ajutise Valitsuse vahel konfliktid. Ja kui Eduskund oli 18. juulil 1917 võtnud vastu seaduse, mille järgi Soome siseasjade lõplik otsustamisõigus kuulub soomlastele endile, saatis Venemaa Ajutine Valitsus Eduskunna laiali.
1917. aasta oktoobris said kodanlikud erakonnad Eduskunna valimistel senise sotsiaaldemokraatide enamuse vastu valimisvõidu, kuid viimased püüdsid end maksma panna revolutsiooniliste vahenditega. Sotsiaaldemokraatide radikaalne tiib – punased – omandasid parteis üha suurema ülekaalu ning hakkas organiseerima punakaarti. Vastukaaluks moodustasid kodanlikud jõud kaitseliidu.
Traian Băsescu
Esimene ametiaeg presidendina
19. aprillil 2007 peatas parlament häälteenamusega 322:108 (10 erapooletut; vajalik poolthäälte arv oli 233) presidendi volitused. Otsus jõustus 20. aprillil, kui Konstitutsioonikohus kiitis parlamendi otsuse heaks ja seadustega kooskõlas olevaks. Presidendi kohusetäitjaks sai parlamendi ülemkoja esimees Nicolae Văcăroiu.
19. mail toimus rahvahääletus president Traian Băsescu ametisse ennistamise küsimuses. Referendumil osales umbes 44 protsenti hääleõiguslikest kodanikest, kellest 74 protsenti toetasid presidendi ametisse ennistamist. 23. mail taastusid vastavalt rahvahääletuse tulemusele Băsescu volitused presidendina.
Neutraliteet
Neutraliteet ja Eesti
Mõtteid Eesti neutraalsusest arendati juba iseseisvuse sünniajal ja see jätkus ka 1920. ja 1930. aastatel. Eesti Maapäeva vanematekogu ja Maavalitsuse 24. jaanuaril 1918 välisriikidele adresseeritud memorandumis Eesti iseseisvuse otsuse kohta rõhutati, et Eesti peab saama kuulutatud erapooletuks maaks ja selleks tuleb nõuda välisriikide tagatist. 3. novembril 1938 kiitis Riigikogu heaks neutraliteedi seaduse ehk nn erapooletuse korraldamise seaduse, mis võttis aluseks Haagi konventsioonid. Selles seaduses sätestati Eesti sadamatesse ja territoriaalvetesse sisenemise kord, erandid, kitsendused ja tingimused. Eesti, koos Läti ja Leeduga, kuulutas end neutraalseks alles detsembris 1938. Nõukogude Liidu kallaletungi ohu kasvades kutsusid Läti ja Leedu oma kodanikke juba reservvägede teenistusse, kuid Eestis seda ei tehtud, vaid leiti, et ennast on võimalik paremini kaitsta vaid neutraliteeti rõhutades. Eesti neutraliteedil põhinevat kaitset õõnestas suuresti Poola allveelaeva Orzel tulemine Tallinna 14. septembril. Eesti ei suutnud vastavalt neutraalse riigi kohustustele sõjalaeva interneerida (kinni pidada) ja see põgenes 18. septembril. Seda kasutasid ära Moskva võimud, väites, et Balti riikide sadamad peidavad Poola allveelaevu ja sealsed valitsusringkonnad toetavad nende tegemisi. Selle survestamise ja Eesti valitsuse järelandmiste tagajärjel sõlmiti lõpuks Eesti ja Nõukogude Liidu vahel baaside leping, mis põhimõtteliselt tõi kaasa Eesti Vabariigi iseseisvuse kaotamise. Samas on sõjaajaloolane Mart Sarapuu, kes uuris põhjalikult Orzeli juhtumit, öelnud, et Moskva oleks survestamise ettekäände leidnud selle juhtumi puudumisel ka mujalt.
Peapiiskop
Protestantlikes kirikutes, sealhulgas Eesti Evangeelses Luterlikus Kirikus Eestis, on peapiiskop kõrgeim kiriklik amet.
Hurmaa
Parkainete mõju kaotamine
Noor ja alles kasvav hurmaa on temas sisalduvate lahustuvate parkainete tõttu eriti adstringeeriva toimega (kudesid kokkutõmbav). Teatud kultivaridel vähenevad või kaovad need omadused vilja valmimisel. Ülejäänud sortidel tuleb kootavat toimet vähendada viljade töötlemisega. Puuviljakasvatajad kasutavad protsessi läbiviimiseks süsinikdioksiidi. Valminud viljad hoitakse 24 tundi 90–100% CO2 keskkonnas konstantsel temperatuuril (25 °C). Parkainete koagulatsiooniprotsessi lõpetamiseks lastakse viljadel veel 24–48 tundi 20 °C juures tavalises õhus seista. Mõnikord lisatakse protsessi kiirendamiseks ja vilja tekstuuri paremaks väljatoomiseks süsihappegaasile veel etanooli auru. Alternatiivset meetodit kasutatakse kasvuhoones kasvatatavatel viljadel. Parkainete mõju kaotamiseks seotakse (vahetult enne viljade valmimist) puu otsas rippuvate viljade ümber polüetüleenist kotid, kuhu lisatakse veidi etanooligeeli. Sellise meetodiga kaotab hurmaa vintsked omadused 1–2 ööpäevaga.
Wettinid
Ernsti ja Albrechti liini Wettinid
Vanem Ernsti liin jäi valdavaks kuni 1547. aastani ja mängis tähtsat rolli reformatsiooni alustamisel. Nende ülemvõim lõppes Schmalkaldeni sõjaga, kus protestantlik Schmalkaldeni Liit astus keiser Karl V vastu. Kuigi ise protestantlik, asus Albrechti liin keisri poolele; Karl V premeeris neid, sundides Ernsti liini loobuma oma õigustest kuurvürsti tiitlile ja maadele Albrechti liini kasuks. Ernsti liinile jäi seejärel vaid Tüüringi ning nende dünastiline ühtsus murenes kiiresti.
Karl Rähesoo
Karl Kristjan Rähesoo (5. juuni 1898 Pärnu – 12. veebruar 1972 Malmö ) oli eesti farmatseut, Rohuteadlaste Koja direktor.
Kuremaa mõis
Pärast võõrandamist
Võõrandatud mõisahoones hakkas 1921. aastal tegutsema Kuremaa Karjakasvatuskool, kooli juures avati ka karja kontrollassistentide eriklass ja piimanduskool. Viimane aga viidi 1922. aastal üle Õisusse. Kooli tarbeks ehiti hoone ümber täiskahekorruseliseks.
Adirondack
pisi|Adirondacki mäed nähtuna mäelt [[Whiteface Mountain]] Adirondack on tavaliselt Apalatšide koosseisu arvatav mäestik USA New Yorgi osariigi kirdeosas Ontario järve ja Champlaini järve vahel. Ta on Kanada kilbi jätk.
Jüri Ottas
Elulugu
Ta õppis Tartu Aleksandri Gümnaasiumis, mille pidi 1903. aastal isa surma tõttu pooleli jätma ning hakkama talu pidama.
1918. aastal käis Eesti maarahva delegatsiooni koosseisus Saksamaal, protestides Balti Hertsogiriigi loomise kava vastu.
1930. aastate lõpuperioodi puhkes suurimaid ja kõmulisemaid kohtuasju Eestis - Lõuna-Eesti Eksporttapamajade kohtuprotsess, kui kevadel 1937 allutati Tartu suurim tapamaja Eesti Lihaekspordile ja enne üleandmist viidi ühisuses läbi revisjon. Juurdlusel ilmnes, et Tartus, Teguri tänav 48 tegutseva ühisuse 1933, 1934 ja 1935. aasta bilanssi on paigutatud tõele mittevastavaid andmeid. 1933. aastal oli ülejääk näidatud 92 725 krooni võrra vähemana, 1934 oli võlausaldajate arve näidatud 167 666 krooni võrra suuremana ja ülejääk 280 000 krooni võrra vähemana, 1935 bilansi aktivas olid võlausaldajate arved näidatud 248 948 krooni võrra suuremana. Kohtuotsusega mõisteti Lõuna-Eesti Eksporttapamaja juhatuse esimees Jüri Ottas ja Otto-Rudolf Pärlin kaheks aastaks vangimajja ühes kõigi õiguste kaotamisega.
CD-R
Füüsilised omadused
pisi|vasakul|Eelvagu CD-R-kettalPolükarbonaatketas koosneb spiraalsest vaost – pregroov'ist (eelvagu, sest see pressitakse kettale enne seda, kui sinna andmeid kirjutatakse), mille otstarve on laserkiire juhatamine kirjutamis- ja lugemisalale. Eelvagu pressitakse polükarbonaatketta pealmisele osale, kuhu muidu pressitaks lohukesed, kui see oleks (mittesalvestatav) punase raamatu CD. Alumine külg, mis on vastamisi laseriga, on tasane ja sile. Polükarbonaatketta eelvaopoolne külg kaetakse väga õhukese kihi orgaanilise värvainega, seejärel kaetakse see õhukese peegeldava kihiga, kas hõbeda, alumiiniumi või kullaga. Lõpuks kaetakse see kaitsva foto-polümeriseeritava lakiga mis, kuivatatakse UV-valguses.
CD-R-is kasutatakse kolme põhilist värvainet.
Teet Kallas
Teosed
pisi|Teet Kallas 20. augustil 2011
Kauniainen
Kauniaises on umbes 9300 elanikku, kellest 35% räägib emakeelena rootsi keelt.
Rumeenia lipp
Nendel värvidel on pikk ajalugu, kuid viimati on niisugune lipp ametlikult kasutusele võetud 27. detsembril 1989. Eelmisel, kommunistliku riigi lipul (1947–1989) oli keskmisel, kollasel laiul tollane riigivapp. 1989. aasta revolutsiooni ajal võis näha palju lippe, millel kommunistlik vapp oli välja lõigatud. Nii otsustatigi vappi mitte enam lisada. Sarnane rahvuslipp oli kasutusel ka Rumeenia Kuningriigi ajal (1881–1947).
Jaak Aaviksoo
Teaduspublikatsioone
Avaldanud aastatel 1976-2004 üle 150 teadusartikli ja üle 200 publitsistliku artikli.
Isiklikku
Aaviksoo on olnud edukas korvpallur. Ta on treeninud ja võistelnud August Soku, Arne Laose ja Ernst Ehaveeru juhendamisel. Ta on tulnud kahel korral Eesti meistriks (1972, 1973).
Puit
Puidu teke
5 – mähk ehk kambium
6 – niine säsikiired
9 – korp
Troopikapuit (vihmametsapuit)
Teised organisatsioonid Pro Regenwald, Rettet den Regenwald ja Watch Indonesia edendavad täielikku loobumist troopikapuidust viimaste veel säilinud vihmametsade kaitseks.
Mongoolia kloostrid
Õppeained
5. aasta (mongoli дон-дун-чжу)
Puit
Eelised ja puudused
Veel üks puidu puudus on tema deformeerumine ehk puidu vormi muutumine nii koormuste kui ka niiskuse ja teiste keskkonnatingimuste mõjul. Näiteks kahaneb puit vananedes, aga võib ka niiskusesisalduse vähenedes või kasvanud puus tekkinud pingete kadumisel iseeneslikult lõheneda. Teisalt põhjustab puidu hügroskoopsus, ehk vee imamisvõime, nii tema eluaja jooksul kui ka hiljem tema vormi muutumist. Puiduniiskus sõltub ümbruse niiskustasemest. Niiskuse muutused põhjustavad puidu märkimisväärse vormimuutuse aga mõjutavad ka tema mehaanilisi omadusi.
Ili Kasahhi autonoomne ringkond
Ili Kasahhi autonoomne ringkond on 2. järgu haldusüksus (autonoomne ringkond) Hiinas Xinjiangis.
Eesti kirjakeele norm
Oskussõnavara osas täiendavad ja täpsustavad eesti kirjakeele normi terministandardid ja oskussõnastikud, mis on koostatud Eesti Terminoloogia Ühingus, Eesti Keele Instituudis või terminoloogiakomisjonides kooskõlastatult Eesti Keele Instituudiga.
Gnostitsism
Uurimine
Gnostitsismi päritolu ja vanuse osas pole kokkuleppele jõutud. Kirikuisad pidasid selle rajajaks Uues Testamendis, Ap 8: 9-11 mainitud Siimon (Nõid) Magust. Enne Nag-Hammadi gnostilise raamatukogu avastamist 1945−1946, oli olemasolev materjal valdavalt antihereetiline. Ka pole leitud 1. sajandist varasemaid gnostilisi tekste. Neil põhjusil peeti gnostitsismi kristlikuks väärõpetuseks. Kindlasti kujundas seda arvamust ka asjaolu, et gnostikud ise määratlesid end kristlastena ja levitasid oma õpetust kristlikes kogudustes. Hüpoteesi gnostitsismi eelkristlikust päritolust püstitas C. W. F. Walch juba 18. sajandil, võttes aluseks gnostilise terminoloogia vanuse. Laiemale ringile muutis selle tõsiseltvõetavaks just Nag-Hammadi leid, mis sisaldas tekste, milles kristlikud mõjud puudusid või olid hilisema kihina lisatud. Seesugune tekstide kristianiseerimine võis toimuda gnostitsismi varjamiseks leviva kristliku misjoni eest. Teisalt võib see viidata gnostitsismi tekkele ühe või mitme muistse usundi kristianiseerumisest. Uurijad on ühel meelel, et gnostitsism sisaldab elemente zoroastrismist, kreeka ja egiptuse mütoloogiast, pütaagorlusest, keskmisest platonismist, Aristotelese filosoofiast, Vana Testamendi apokrüüfsetest teostest ja idamaistest ning hellenistlikest müsteeriumiusunditest.
Berkeelium
Esimest korda saadi berkeeliumi ameriitsiumi pommitamisel alfaosakestega Berkeleys (USA California osariigis) 1949. aastal.
Ussid
Usside ajalooline käsitlus
19. sajandi alguspoolel tõstatasid mitmed bioloogid, sealhulgas Lamarck ja Cuvier, üles Vermes'i hõimkonna õigsuse ning hiljem loobusid selle kasutamisest. Sõna ise jäi aga kasutusse, tähistamaks kõiki ussitaolisi ja vähem ussitaolisi organisme.
Richard II
thumb|Richard II
Richardi kukutas tema onupoeg, Edward III poja Genti Johni (tolleaegses inglise kirjaviisis Gaunt ehk Gaunti John) poeg Henry Bolingbroke, kes krooniti järgmiseks Inglismaa kuningaks Henry IV-na.
Mai Treial
Poliitiline tegevus
Mai Treial oli Eesti Pensionäride ja Perede Erakonna liige ja viimane esimees ning hiljem Eestimaa Rahvaliidu liige.
Adipiinhape
Adipiinhape on valge kristalliline aine. Sulamistemperatuur on 152 °C.
Stephen
pisi|Stephen. Umbes 1620. aasta portree Stephen (ka Stephen de Blois; 1096 – 25. oktoober 1154) oli viimane Normanni dünastiast Inglismaa kuningas (1135–1154) ja Normandia hertsog (1135–1154).
Godeco Hünerjäger
Godeco pärines Lübecki kaupmeeste seast, tema isa Johann Hünerjäger oli Lübecki Antoniuse vennaskonna varahoidja (Schaffer), ema nimeks oli aga Geseke Lange. 1494. aastal on Godeco Hünerjägerit esimest korda mainitud Tartu raehärrana, teist korda 1501. aastal. 1504. aastal nimetatakse teda juba bürgermeistriks, viimast korda aga 1522. 1538. aastast pärineb teade, et bürgermeister Hünerjeger suri viis aastat varem. Lisaks raehärra ja bürgermeistri ametile on Hünerjegerit 1517. aastal mainitud ka Tallinna Mustpeade vennaskonna liikmena.
Vesturland
Vesturland on 1. järgu haldusüksus (piirkond) Islandi lääneosas.
Piirkonna halduskeskus on Borgarnes, mis asub Borgarbyggði vallas. 🇮🇸
Prints Richard, Gloucesteri hertsog
Hertsog on 2019. aasta seisuga Briti troonipärimisjärjekorras 27. kohal.
Sünd
Briti monarhi järeltulijana meesliini kaudu oli tema tiitel koos nimega sünnist saati Tema Kuninglik Kõrgus Gloucesteri prints Richard. Sündimise ajal oli ta troonipärimisjärjekorras 5. kohal ja krahvkonna pärilusjärjestuses teisel kohal oma venna, Gloucesteri printsi Williami järel.
Paul Luhtein
Looming
Kunstniku esimene Tallinna vaadetega tinalõigete album ilmus 1957. aastal, iga järgmine kümnend tõi neile lisa, seejuures väljaanne "Tallinna keskaegsed kindlusetornid" (1989) pälvis trükigraafika preemia. Eesti raamatukunsti klassikasse kuuluvad tema kujundatud "Ilias"(1960) ja "Odüsseia"(1963) ning mitmed A. H. Tammsaare, Friedebert Tuglase ja Juhan Liivi teosed.
Kohupiim
Kohupiimaga sarnane piimatoode on kodujuust (vananenud nimetus "teraline kohupiim"), mida valmistatakse lõssist, lisades sellele hapendavat piimhappebakterite kogumit ehk juuretist ja kalgendavat laapi ning lastes vadakul kalgendunud juustuterast välja nõrguda.
Sinikael-part
Sulestik
Sinikael-partide sulestik on üsna kirju ja seda mitte üksnes sugulise diformismi mõttes, kus isaste sinikael-partide kaela ümbris violetselt helkiva ja säravana tundub. Sulgi on kahesuguseid – kattesuled ja udusuled. Partidel toimub sulgimine 2 korda aastas – suvel ja sügisel, kusjuures iga sulgimisega asendatakse teatud suleliik, nii on lindudel kehal ka eelmise sulestiku sulgi.
Toitumine
Sukeldumist kasutavad linnud siis kui on haavata saanud ja püüavad põgeneda.
Paaritumine
Pardi iseloomulik häälitsus on seotud linnu üsna pika hingetoruga (u 15 cm). Isaste häälitsused on nasaalse kõlaga ja vahel vilistavad, emastel äratuntav – prääks-prääks. On uuritud seoseid lindude paaritumiseelsetel häälitsustel linnu isikuga. Uuringud näitavad, et lindude seksuaalne enesereklaam "laulu" kaudu on väga tugev seksuaalse käitumise modelleerija ning emaslinnud on varmamad paarituma isaslindudega, kes on riskialtimad.
Pesa
Pesa ehitatakse hästi varjatud paika maapinnal. Aprillis–mais muneb emaslind 9–13 muna, munetakse tavaliselt 1 muna päevas, haudumine algab pärast viimase muna munemist. Haudumise ajal ääristab emaslind pesa oma kõhusulgedega, millega katab munad, kui pesalt lahkub. Pojad kooruvad 26–28 päeva pärast, ema juhatab nad vette ja enam pessa tagasi ei tule. Pojad on algusest peale võimelised ise sööma ja ujuma, kuid jäävad ema kaitse alla, kuna nende sulestik pole veekindel ja veekindlaks saab seda teha ainult ema. Sinikael-part on suurepärane ema, kes hoolitseb ja kaitseb oma poegi ennastsalgavalt. Täielik sulestik kasvab poegadele ca 10 nädalaga. Pojad saavad lennuvõimelisteks 50–60-päevaselt. Emaslinnud saavad suguküpseks eeldatavasti teise eluaasta alguseks ja isaslinnud veidi hiljem.
Looduslikud vaenlased
Sinikael-parte, sealhulgas nii pardipoegi kui ka pesakondi, ohustavad teised linnud nagu hõbekajakad ja varesed, metsloomad nagu rebased, saarmad ja rotid ning keskkonnareostus.
Muutmälu
Ajalugu
Põhiline tänapäeval tuntud pooljuhtmälu kiip, milleks on DRAM, loodi 1968. aastal Robert Dennardi poolt. Selles mälutüübis kasutatakse transistore, et säilitada andmeid.
Muutmälude tüübid
alt=Desktop DDR Memory Comparison.svg|pisi|DDR SDRAM põlvkondade võrdlus DDR SDRAM jaguneb põlvkondadeks:
Esiliiga 2007
Hooaja esimene pool
2 Tulemus tühistatud: Nõmme JK Kalju – FC Elva (10.06.2007) osales JK Kalju võistkonna koosseisus mängija Taavi Tammo, kes vastavalt Meistri- ja Esiliiga juhendi punktile 20.03 ei tohtinud mängida.
Mutsiinid
MUC18
Geen MUC18 paikneb 11. kromosoomi pikas õlas. MUC18 on membraanseoseline. MUC18 avaldub eesnäärmes.
MUC20
Geen MUC20 paikneb 3. kromosoomi pikas õlas. MUC20 apomutsiin on 55–79 kDa suurune ja koosneb 503 aminohappejäägist. MUC20 on membraanseoseline. MUC20 esineb kahe isovormina (MUC20-S ja MUC20-L), mis erinevad üksteisest N–terminuses olevate kordusjärjestuste arvu poolest. MUC20 avaldub kopsudes, maksas, neerudes, käärsooles, platsentas ja eesnäärmes. MUC20 avaldub suuremal määral neeruvigastuste korral.
Seosed haigustega
Mutsiinid aitavad kasvaja arengule ja metastaseerumisele kaasa erinevate mehhanismide abil. Metastaseeruvad vähirakud kasutavad mutsiine enda kaitseks, et jaguneda võõra koe ebasoodsates tingimustes ja takistada immunrakkude ligipääsu. MUC1–CT suurendab rakkude proliferatsiooni, kuna on võimeline seonduma erinevate proto-onkogeensete valkudega (ErbB, FGFR3, β–kateniin, ERα) ja takistama nende lagundamist. MUC1–CT takistab oksüdatiivse stressi korral apoptoosi tänu seondumisele p53 ja FOXO3–ga.